cyanic-selkie/wikianc huggingface dataset:
Aivan kuin kaikki muutkin
Aivan kuin kaikki muutkin on Apulannan neljäs studioalbumi. Albumin tyyli on aiempia levyjä rauhallisempi, kokeellisempi ja vähemmän punk. Levyn kappaleille ei haluttu antaa nimiä, vaan niminä käytetään numerosarjoja 001, 002, 003 jne. tai 0001, 0002, 0003 jne. Levyn seitsemäs, kahdeksas ja yhdeksäs kappale esiintyvät joissain yhteyksissä nimillä Teit meistä kauniin, Hallaa ja Mex-Tex Cowboy.
Albumin menestynein kappale on seitsemäs kappale eli Teit meistä kauniin. Se myi tuplaplatinaa. Lisäksi se pysyi singlelistan ykkösenä peräti 35 viikkoa; pitempään kuin yksikään muu suomalainen single-levy. Singlenä julkaistiin myös kahdeksas kappale eli Hallaa. Kymmenennestä kappaleesta ("0010") on tehty musiikkivideo, joka koostuu Saara Kankaanpään yhtyeestä ottamista valokuvista.
Albumi ylsi ensimmäisellä listaviikollaan Suomen virallisen listan sijalle kaksi, mutta nousi kolmannella listaviikollaan ensimmäiseksi.
Katie Melua
pienoiskuva|Zelt Musik Festival 2016 [[Freiburg, Saksa ]] Ketevan ”Katie” Melua (s. 16. syyskuuta 1984 Kutaisi, Georgian SNT, Neuvostoliitto) on georgialaissyntyinen, nykyään brittiläinen laulaja ja muusikko. Hänen ensimmäinen albuminsa Call Off the Search julkaistiin vuonna 2003 ja se nousi Britanniassa listakärkeen. Sitä seurasivat albumi Piece by Piece syyskuussa 2005 ja Pictures lokakuussa 2007.
Ketevan Melua syntyi Georgiassa vuonna 1984 ja vietti lapsuutensa Tbilisissä. Hänen perheensä muutti Belfastiin, josta hänen sydänkirurgi-isänsä oli saanut työpaikan, kun hän oli kahdeksanvuotias. Myöhemmin perhe siirtyi Lontooseen, jossa Melua aloitti opiskelut BRIT Schoolissa. Siellä hän tapasi tuottaja ja säveltäjä Mike Battin, jonka pienellä levymerkillä Dramatico hän julkaisi ensimmäisen albuminsa 19-vuotiaana. Albumi nousi listakärkeen sen jälkeen, kun Melua esiintyi televisio-ohjelmassa The Royal Variety Show. Hän sai Britannian kansallisuuden vuonna 2005.
For Those About to Rock (We Salute You) (kappale)
For Those About to Rock (We Salute You) on australialaisen hard rock -yhtye AC/DC:n eräitä tunnetuimpia kappaleita, joka julkaistiin alun perin vuonna 1981 albumilla For Those About to Rock We Salute You. Se myös esitetään yhtyeen konserteissa aina setin viimeisenä kappaleena. Kappaleen nimi viittaa tervehdykseen, jonka gladiaattorit lausuivat Caesarille ennen otteluaan.
Kappaleen aloittaa soolokitaristi Angus Youngin kitarariffi. Kappale pysyy suhteellisen hidastempoisena kunnes huipentuu nopeatempoiseen loppuosioon tykinlaukauksineen.
Kappale on julkaistu myös yhtyeen kokoelma-albumilla Who Made Who vuonna 1986 ja livenä albumeilla Live ja Live: 2 CD Collector's Edition vuonna 1992. Kappaleen singleversion B-puolena oli liveversio kappaleesta "Let There Be Rock".
Sisä-Savon seutukunta
Sisä-Savon seutukunta on yksi Suomen seutukunnista. Se sijaitsee Pohjois-Savon maakunnassa. Siihen kuuluu neljä kuntaa, ja Euroopan unionin alueluokitus­järjestelmässä sen LAU 1 (NUTS 4) -numero on 115.
For Those About to Rock (We Salute You) (kappale)
Tämä kyseinen kappale on ilmestynyt For Those About to Rock We Salute You -levyllä ensimmäisenä kappaleena. Albumin kannessa näkyy usein keikoillakin rekvisiittana ollut kanuuna oranssilla taustalla. Kappaleen viimeisen kertosäkeenkin aikana kuuluu vähän väliä kanuunan laukaus, joka kuuluu ja näkyy hienosti AC/DC:n konserteissa. Kappaleen on tehnyt kitaristit Angus Young, hänen veljensä Malcolm Young sekä laulaja Brian Johnson.
Sisä-Savon seutukunta
Väestönkehitys
Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
For Those About to Rock (We Salute You) (kappale)
Elokuvassa School of Rock Jack Black käyttää For Those About to Rock (We Salute You) nimeä muodossa "For those about to rock, I salute you!".
Michelle Stafford
thumb|Michelle Stafford Michelle Stafford (s. 14. syyskuuta 1965) on yhdysvaltalainen näyttelijä. Hän on kaksinkertainen Emmy-voittaja (1997, 2004).
Stafford on esittänyt Tunteita ja tuoksuja -sarjan Phyllis Summers Abbottia vuosina 1994–1997 ja jälleen vuodesta 2000. Vuonna 1997 Stafford esiintyi Aaron Spellingin tuottamassa saippuasarjassa Tyynenmeren tuulet (Pacific Palisades).
Kesäkuussa 2013 Stafford ilmoitti jättävänsä Tunteita ja tuoksuja 17 vuoden jälkeen. Staffordin viimeinen esiintyminen sarjassa tapahtui 2. elokuuta 2013.
Stafford syntyi Chicagossa ja kasvoi Los Angelesissa, mutta on asunut myös vuoden Italiassa. Hän sairastui teini-ikäisenä aivokasvaimeen, joka osoittautui hyvänlaatuiseksi.
Ross Perot
Ross Perot opiskeli ensin Texarkana Junior Collegessa ja valmistui sen jälkeen Yhdysvaltain laivastoakatemiasta vuonna 1953. Hän palveli laivastossa vuoteen 1957 asti, jolloin hän aloitti työnsä myyntimiehenä IBM-yhtiössä. Vuonna 1962 hän lainasi vaimoltaan tuhat dollaria ja perusti yrityksen Electronic Data Systems (EDS). Yritys listattiin pörssiin vuonna 1968.
Vuonna 1979 Perot rahoitti salaisen operaation Operation Hotfoot, jossa kaksi EDS:n työntekijää pelastettiin Iranista vuoden 1979 islamilaisen vallankumouksen aikana. Kirjailija Ken Follett kirjoitti operaatiosta teoksen On Wings of Eagles (suom. Teheran).
Perot myi EDS:n General Motorsille (GM) vuonna 1984. Hän sai kaupassa 2,5 miljardia dollaria sekä General Motorsin osakkeita, ja hänestä tuli GM:n suurin yksittäinen osakkeenomistaja. Kaksi vuotta myöhemmin hän myi osakkeensa noin 750 miljoonalla dollarilla ja perusti sitten yrityksen Perot Systems vuonna 1988.
Helmikuussa 1992 Perot ilmoitti Larry King Live -ohjelmassa lähtevänsä mukaan presidentinvaaleihin, jos hänet saadaan äänestyslipukkeisiin kaikissa 50 osavaltiossa tarpeeksi nimiä keräämällä. Heinäkuussa hän vetäytyi kisasta, koska ei uskonut voivansa voittaa ja kisassa pysyminen haittaisi vaaleja. Syksyn aikana Perot'n nimi saatiin lopulta kaikkien osavaltioiden äänestyslipukkeisiin. Lokakuun alussa hän lähti kisaan uudelleen, ja noin kuukautta myöhemmin pidetyissä vaaleissa hän sai 18,9 prosenttia äänistä, mikä on yksi suurimmista sitoutumattoman ehdokkaan äänisaaliista. Hän jäi kolmanneksi vaalit voittaneen Bill Clintonin sekä istuvan presidentin George H. W. Bushin jälkeen.
Kolme vuotta vaalien jälkeen Perot perusti Reformipuolueen, ja seuraavissa presidentinvaaleissa vuonna 1996 hän sai puolueen ehdokkaana noin kahdeksan prosenttia äänistä. Vaalit voitti istuva presidentti Bill Clinton ja toiseksi tuli Bob Dole.
Perot jatkoi liike-elämässä. Vuosina 1997–2000 hän oli Perot Systemsin toimitusjohtaja, kunnes nimitti tehtävään poikansa, Ross Perot Jr.:n. Vuonna 2009 Dell osti yhtiön 3,9 miljardilla dollarilla.
Ross Perot'lla on vaimonsa Margotin (o.s. Birmingham) kanssa viisi lasta. Perhe on lahjoittanut hyväntekeväisyyteen yli 200 miljoonaa dollaria. Vuoden 2017 alussa talouslehti Forbes arvioi Ross Perot'n omaisuuden arvoksi 3,9 miljardia dollaria, ja hän oli lehden vuoden 2016 miljardöörilistalla sijalla 403.
Perot kuoli 89-vuotiaana kotonaan Dallasissa 9. heinäkuuta 2019.
César Franck
César-Auguste-Jean-Guillaume-Hubert Franck (10. joulukuuta 1822 Liège – 8. marraskuuta 1890 Pariisi) oli belgialainen säveltäjä ja urkuri. Franck vietti suurimman osan elämästään Ranskassa. Häntä on pidetty Bachin jälkeen jopa merkittävimpänä urkusäveltäjänä. Tunnetuin Franckin teos on kuitenkin hänen sonaattinsa viululle ja pianolle A-duuri, joka kuuluu kamarimusiikin keskeisimpään perusohjelmistoon.
Elämäkerta
pienoiskuva|vasen|Franck Sainte-Clotilden urkujen ääressä. Franck syntyi Liègessä ja pääsi vuonna 1837 Pariisin konservatorioon. Vuonna 1842 hän palasi Belgiaan, mutta viipyi siellä vain kaksi vuotta. Franck eli vuodesta 1844 kuolemaansa saakka Pariisissa.
Pariisissa Franck elätti itsensä opettamalla musiikkia. Hänellä oli myös lukuisia virkoja urkurina vuodesta 1847 lähtien, tärkeimpänä vastavalmistuneen Sainte-Clotilde-basilikan pääurkurin toimi, jota Franck hoiti kuolemaansa asti. Franckin ensimmäinen kokoelma urkusävellyksiä julkaistiin kuitenkin vasta vuonna 1868. Vuonna 1872 Franck pääsi urkujensoiton professoriksi Pariisin konservatorioon. Hän opetti muun muassa Vincent d’Indyä, Ernest Chaussonia, Louis Vierneä ja Henri Duparcia; näistä erityisesti d’Indy piti Franckia esikuvanaan.
Franck loukkaantui vuonna 1890 liikenneonnettomuudessa. Hän kuoli saamiinsa vammoihin saman vuoden marraskuussa. Ennen kuolemaansa hän ehti viimeistellä kolme koraaliaan uruille.
Franck sävelsi muun muassa sinfonian (1886–1888) ja useita pienimuotoisia teoksia. Hänet tunnettiin myös taitavana improvisoijana.
Kaipola
Kaipola on Jämsän kaupungin eteläisin teollisuustaajama Keski-Suomen maakunnassa. Kaipola sijaitsee Olkkolanlahden pohjukassa, valtatie 24:n itäpuolella. Vuonna 2016 sen väkiluku oli 1 088.
César Franck
Urkuteokset
Kuusi kappaletta vuonna 1868
Kaipola
Kaipola oli alun perin pieni maalaiskylä Jämsänjoen suulla. Teollinen kehitys alkoi vuonna 1952 kun alueelle perustettiin Kaipolan Paperitehdas. Kaipolassa sijaitsee Suomen suurin siistaamo. Siellä on myös Pitkävuoren hyppyrimäki.
César Franck
Urkuteokset
Alexandre Guilmantin konserttiin Trocadéro-palatsiin Aristide Cavaillé-Collin rakentamille uruille Pariisin maailmannäyttelyyn 1878:
Kaipola
Eteläisen Suomen suurin hiihtokeskus Himos on Kaipolan lähellä. Myös Päijänne tarjoaa virkistysmahdollisuuksia.
Kaipolan Paperitehdas
Kaipolan paperitehtaan perusti Jämsänjoen suulle Yhtyneet Paperitehtaat, koska yhtiön piti paikata Myllykosken Tehtaan menetys uudella tehtaalla. 1952 Kaipolan kylään perustettu paperitehdas valmistaa nykyisin LWC-, sanomalehti- ja luettelopaperia. Helsingin Sanomia painettiin ennen Kaipolan paperille, ja nykyisistä lehdistä kotimaista Kaipolan paperia käyttää Maaseudun Tulevaisuus, jonka liitteet taas valmistetaan Anjalan Paperitehtaalla Kouvolan Inkeroisissa.
César Franck
Urkuteokset
Kolme koraalia vuonna 1890 (Nämä eivät ole koraaleita samassa mielessä kuin esimerkiksi Bachin koraalialkusoitot vaan konserttikappaleita.)
Kaipola
Kaipolan Paperitehdas
Henkilöstöä tehtaalla on yli 800 työntekijää. Tehtaalla on nykyisin kolme toiminnassa olevaa paperikonetta, joiden vuosittainen tuotanto on yli 700 000 tonnia.
Kaipolan paperitehdas lakkautettiin vuoden 2020 lopussa.
Baraka
Baraka voi tarkoittaa ainakin seuraavia:
Kaipola
Kaipolan Hyppyrimäki
Hyppyrimäki rakennettiin vuonna 1964 sen ajan suurmäeksi, josta oli mahdollista hypätä yli sata metriä. Hyppyrimäen mäkiennätys on 111 m (Sami ja Toni Nieminen 1994). Suurmäkeä täydentävät pienemmät 25 ja 55 metrin hyppyrimäet. Samoihin aikoihin raivattiin viereen myös kaksi pujottelurinnettä. Laskettelu hiipui jo 1980-luvulla kun lähelle valmistui suurempi hiihtokohde Himos. Viimeinen hyppy Pitkävuoren tornista hypättiin vuonna 1994. Nykyisin hyppyrimäen alastulo on paikoillaan, mutta umpeenkasvanut, samoin pujottelurinteet. Ankkurihissien yläasema moottoreineen ja osin pylväsrakenteineen on paikoillaan. Pienemmät 25 ja 55 metrin pikkumäet ovat nuorten käytössä omine hisseineen.
Mäessä on kuvattu vuonna 2005 Audin televisiomainos, jossa Audi A6 Quattro nousee hyppyrimäen huipulle. Samassa mäessä kuvattiin vuonna 1985 Audi 100 Quattron mainos, jossa auto nousi hyppyrimäen huipulle.
Kaipolan Koulu
Kaipolan koulu on pieni kyläkoulu Kaipolan taajamassa. Koulussa on noin 150 oppilasta. Koulussa opetetaan luokka-asteita ensimmäisestä kuudenteen. Opettajia on jokaiselle luokka-asteelle yksi, sekä englannin- ja erityisopettaja.
Kromatiini
Kromatiini on DNA:n ja siihen liittyneiden proteiinien kompleksi, josta eukaryoottien kromosomit muodostuvat. Kromosomit esiintyvät kromatiinina solujen kasvuvaiheessa (interfaasissa) eikä kromatiinista voida erottaa erillisiä kromosomeja. Kromatiini voidaan nähdä valomikroskoopilla, kun sitä on käsitelty väriaineilla (kreik. khroma tarkoittaa väriä).
Kromatiinia on kahden tyyppistä: eukromatiinia ja heterokromatiinia.
Eukromatiinissa DNA on huomattavasti löyhemmin pakattuna kuin kromosomeissa solunjakautumisen aikana. Eukromatiini vie suurimman osan tuman tilavuudesta. DNA heterokromatiinissa taas on yhtä tiheästi pakattu kuin kromosomeissa.
Solun aktiiviset geenit sijaitsevat eukromatiinissa, mutta vain harvat eukromatiinissa sijaitsevat geenit ovat aktiivisia.
VIXX
VIXX (koreaksi: 빅스) on kuusihenkinen eteläkorealainen poikabändi joka on Jellyfish Entertainmentin alaisuudessa. Kaikki jäsenet osallistuivat Mnet:in selviytymistosi-tv-ohjelmaan MyDOL ja valittiin karsinnasta katsojaäänien perusteella. Myös nimi VIXX valittiin katsojaäänien perusteella. VIXX koostuu N:stä, Leosta, Kenistä, Ravista, Hongbinista ja Hyukista. He ovat pääasiassa tunnettuja konsepti- tai suorituskykyryhmänä joiden musiikki, sanat, koreografia ja ylipäätänsä lavaesiintymiset ovat muotoiltu yhteen kertomaan tarinaa.
Ennen debyyttiä
Ennen debytoimista VIXXin jäsenet olivat kuusi kymmenestä osallistujasta Mnetin tosi-tv-ohjelmassa MyDOL. N, Leo, Hongbin ja Ravi olivat mukana Brian Joon  Let this die  musiikkivideossa. N, Leo ja Ravi olivat myös mukana Seo In-gukin ”Shake it Up”:ssa. Hongbin oli mukana Seo In-gukin ”Tease me”:ssa.
2012: Super Hero ja Rock Ur Body
VIXX debytoi ”Super Herolla” toukokuun 24. 2012 M! Countdownissa. Heidän ensimmäinen esiintyminen ulkomailla oli Otakon Conventionissa Baltimoressa, Marylandissa heinäkuun 27.
Elokuun 14. VIXX julkaisi toisen single albuminsa, kuten myös musiikkivideon nimikappaleelle ”Rock Ur Body”. Ryhmä myös osallistui 2012 KCONiin lokakuun 13.
Palkinnot ja ehdokkuudet
VIXX on saanut 23 palkintoa etelä-korealaisilta ja kansainvälisiltä tapahtumilta. He alkoivat saada tunnustusta 2013, vuosi debyytin jälkeen. He saivat ensimmäisen palkintonsa SBS MTV Best of The Best 2013 parhaasta alokasryhmästä ja saivat ensimmäisen pääpalkinnon Bonsang Award 23. Seuol Music Awardseilla. He saivat ensimmäisen musiikkiohjelmapalkinnon Music Bankissa  Voodoo Doll  :illa.
Kaikhosru Shapurji Sorabji
Kaikhosru Shapurji Sorabji (14. elokuuta 1892 – 15. lokakuuta 1988) oli brittiläinen säveltäjä. Etnisesti hän oli parsi.
Sorabji syntyi Englannissa nimellä Leon Dudley Sorabji, mutta muutti nimensä korostaakseen juuriaan. Hänestä tuli paitsi säveltäjä myös tunnettu musiikkijournalisti; hän julkaisi esseitä muiden muassa Ferruccio Busonista, Max Regeristä, Karol Szymanowskista ja Bernard van Dierenistä.
Sorabjin tunnetuin työ on pianolle kirjoitettu moniosainen, pitkä ja teknisesti huomattavan vaativa Opus clavicembalisticum (1929–1930). Tuotantoon kuuluu myös lauluja, orkesteriteoksia, muita pianokappaleita sekä kolme "urkusinfoniaa". Usein sävellyksissä on vaikutteita Busonista ja barokinajan muodoista.
Sorabji eli 96-vuotiaaksi.
Legacy of Kings
Legacy of Kings on Hammerfallin vuonna 1998 julkaistu albumi, joka on tyyliltään heavy- ja power metalia.
Homologia
Matematiikassa homologia on tapa rakentaa Abelin ryhmiä tai moduleja, jotka luonnehtivat homomorfisin kuvauksin kytketyn moduulijonon tiettyjä ominaisuuksia. Ko. jono muodostetaan tavallisesti siten että se kuvaa jotain matemaattista objektia, jolloin homologia kertoo jotain kiintoisaa tästä objektista.
Homologia alkoi topologisten avaruuksien luokittelusta ja kehittyi yleiseksi algebralliseksi teoriaksi, jota käytetään algebrallisessa geometriassa, ryhmäteoriassa, topologiassa jne. Topologisessa yhteydessä käytettyjä homologiateorioita yhdistävät Eilenbergin–Steenrodin aksioomat.
Yleinen rakennelma
Olkoon X avaruus, jossa voidaan rakentaa Abelin ryhmistä tai moduleista koostuva ketjukompleksi A, joka sisältää jotain tietoa X:stä ja jonka jäsenien välillä on homomorfismeja missä ja, niin voidaan rakentaa homologiaryhmät seuraavalla tavalla: homomorfismien välillä oleva yhtälö tarkoittaa, että , ja voidaan rakentaa tekijäryhmä , jonka sanotaan olevan n. homologiaryhmä X:stä.
Singulaarinen homologia
Homologia rakennelma vaikuttaa kenties mielivaltaiselta, mutta se tulee esiin luonnollisella tavalla, kun käsitellään simpleksejä ja topologisia avaruuksia. Lyhyesti, standardi n-simpleksi \Sigma_n on joukko vektoreita n-ulotteisessa euklidisessa avaruudessa ja n-simpleksi \sigma topologisessa avaruudessa X on jatkuva kuvaus \Sigma_n:stä X:ään: \sigma:n reuna d\sigma on määritelty formaaliksi summaksi \sigma rajoitettu \Sigma_n:n alisimplekseihin, missä suunnistus vaikuttaa etumerkkiin. Esimerkiksi, jos X on viiva [0,1], niin silloin ja. Olkoon \Lambda rengas. Tällöin voidaan konstruoida \Lambda-moduuli, jonka virittäjät ovat kaikki n-simpleksejä X:ssä C_n. Nyt meillä on \Lambda-moduleista koostuva ketjukompleksi, jonka jäsenten välillä on määritelmässä vaaditut homomorfismit.
Kuvausta Im(d_{n+1}) sanotaan n-reunoiksi B_n ja kuvausta Ker(d_n) sanotaan n-sykleiksi Z_n. X:n singulaarisia homologiaryhmiä ovat siten Z_*/B_* (eli H_n=Z_n/B_n jokaiselle n:lle).
Eksakteja jonoja
Eksakti jono on moduleista muodostunut jono missä. Seuraavat jonot ovat tärkeitä: eli A=0; eli A ja B ovat isomorfisia.
Jos A_*, B_*, ja C_* ovat ketjukomplekseja ja meillä on seuraava lyhyt eksakti jono eli jokaiselle n:lle, voidaan rakentaa pitkä eksakti jono Tämä on käärmelemman sovellutus, ja se on kätevä tapa hahmottaa tuntemattomia homologiaryhmiä tunnetuista ryhmistä.
Kategorinen näkökulma
Tietty homologiateoria voidaan tulkita myös kategoriseksi funktoriksi, joka vie jonkin määrityn kategorian Abelin moduulien kategoriaan. Näin katsottuna H_* on kovariantti funktori. Siis jos X ja Y ovat samassa kategoriassa \mathcal{A}, ja f:X\to Y on morfismi niiden välillä, silloin homologiassa H_*(f) vie H_*(X):n H_*(Y):iin. Usein H_*(f) kirjoitetaan f_*.
Kategoriateorian näkökulmasta kohomologia on kontravariantti homologiateoria, jossa siis kohomologiafunktori H^* on kontravariantti. Näin kohomologia on homologian kategorinen duaali. Kullekin homologian ketjukompleksin moduulille on siis duaalimoduuli vastaavan kohomologian ketjukompleksissa. Ketjukompleksissa, josta kohomologiaryhmät muodostetaan, homomorfismit kuvaavat aina astetta ylemmälle moduulille: käsiteltävä ketjukompleksi "menee toiseen suuntaan".
Aiheesta muualla
Гомология (топология)
Thomas Valqui
Thomas Valqui on perulainen lintutieteilijä, joka on ollut nimeämässä tieteelle uutta lintulajia.
Valqui valmistelee väitöskirjaansa Louisianan valtionyliopistossa. Hän valmistui ekologian ja evoluutiobiologian maisteriksi Princetonin yliopistosta, ja jo aikaisemmin metsänhoitajaksi Liman kansallisesta maatalousyliopistosta (National Agrarian University).
Valqui äänittää lintujen ääniä Cornellin yliopiston johtamalle Macaulay Library of Natural Sounds-järjestölle ja toimii oppaana lintu- ja luontoretkillä. Vuonna 2004 Valqui julkaisi teoksen Perun lintupaikoista, Where to Watch Birds in Peru, ja vuonna 2005 ilmestyi hänen, John P. O'Neillin ja Charles A. Munnin laatima teos Peru, Natural eden of birds.
Valqui ja Jon Fjeldså kuvailivat ja nimesivät junininsirkun (Atlapetes melanopsis) vuonna 2002.
Tiedon lähde
Tiedon lähde on Johannes Damaskolaisen kirjoittama kristillinen teologinen teos, joka käsittelee dogmatiikkaa, harhaoppeja sekä oikeaa kristillistä oppia. Se yhdistelee aiempien vuosisatojen filosofiaa, historiaa ja teologista ajattelua ja on yksi ensimmäisiä ja merkittävimpiä kristillisen uskon kokonaisesityksiä. Teos koostuu kolmesta osasta, joista tunnetuin on viimeinen osa, Ortodoksisen uskon tarkka esitys.
Historia
Johannes Damaskolainen eli ja kirjoitti sarakeenien hallitseman Damaskoksen alueella 600-luvun lopulla ja 700-luvun alkupuolella. Hän kirjoitti laajalti kristillisestä teologiasta, dogmatiikasta, apologetiikasta ja hermeneutiikasta, ja hänen teostensa joukkoon kuuluu myös lukuisia saarnoja ja pyhimyselämäkertoja.
Tiedon lähde on Johanneksen viimeisiä teoksia. Se on ajoitettu kirjoitetuksi joskus vuosien 728 ja 743 välillä. Johannes vaikuttaa kirjoittaneen teoksen ystävänsä Kosmas Jerusalemilaisen pyynnöstä. Teos on Johanneksen dogmaattisista teoksista tunnetuin. Se on yksi ensimmäisiä ja merkittävimpiä kristillisen uskon kokonaisesityksiä (summa) ja osoittaa, kuinka Johannes hyödynsi ja yhdisteli useita eri oppialoja muodostaessaan merkittävää teologista teostaan. Teos yhdistelee aiempien vuosisatojen filosofiaa, historiaa ja teologista ajattelua. Johannes toteaa itse, ettei hänen tavoitteenaan ollut esittää mitään omaansa, vaan ainoastaan koota yhteen se, mitä ”pyhät ja viisaat miehet” olivat jo aiheesta sanoneet.
Sisältö
Tiedon lähde sisältää kolme osaa:
I. Filosofisia lukuja ( eli ) – Filosofinen johdanto kristilliseen teologiaan ja dogmatiikkaan. Teos alkaa sanoilla "Mikään ei ole arvostetumpaa kuin tieto, sillä tieto on järjellisen sielun valo". Johannes käsittelee erilaisia filosofisia käsitteitä, erityisesti sellaisia, joilla on myös tekninen teologinen merkitys. Tällaisia ovat muun muassa oleminen, substanssi, aksidenssi sekä suku ja laji. Käsitteiden määrittelyt perustuvat Aristoteleen (Kategoriat) ajatteluun ja kirkkoisiin.
Art of Noise
pienoiskuva|Art of Noise esiintymässä Liverpoolissa vuonna 2017 ensimmäistä kertaa noin 17 vuoteen.Art of Noise oli avantgardistinen vuonna 1983 perustettu synthpop-yhtye. Sen muodostivat tuottaja Trevor Horn, musiikkitoimittaja Paul Morley ja sessiomuusikot Anne Dudley, J. J. Jeczalik ja Gary Langan. Yhtyeen useimmiten instrumentaalikappaleet olivat outoja, usein melodisia äänikollaaseja, jotka perustuivat digitaaliseen sampleri-tekniikkaan. Yhtye otti nimensä Luigi Russolon manifestista Hälyjen taide.
Lalli Leipäjuusto
Lalli Leonardo Leipäjuusto on kuvitteellinen päävastustajahenkilö Prätkähiiret-sarjassa. Rick Ungarin luoma hahmo teki ensiesiintymisensä vuonna 1993 Prätkähiiret-animaatiosarjan jaksossa Hanat auki!.
Tiedon lähde
Sisältö
'''II. Harhaopeista''' – 103:n harhaoppisen lahkon historia sekä niiden oppien esitys ja kumoaminen. Sadan ensimmäisen harhaopin osalta teos seuraa sekä esitysmuotonsa että sisältönsä puolesta läheisesti Epifanioksen varhaisempaa teosta nimeltä Panarion. Näiden lisäksi Johannes esitteli kolme uutta, ajankohtaista harhaoppia. Ensimmäinen oli islam, ismailiittien eli muhammettilaisten harhaoppi, joka oli kristinuskon tuore haastaja, ja jonka Johannes tunsi läheisesti, koska siitä oli tullut hänen kotiseutunsa valtauskonto. Johannes piti Muhammadia vääränä profeettana, joka tunsi Raamatun vain pinnallisesti ja oli saanut opetusta harhaoppisilta areiolaisilta, ja katsoi islamin ennakoivan Antikristuksen tuloa. Toinen uusi harhaoppi oli ikonoklasmi eli kristittyjen syyttäjien (khristianokategoroi) harhaoppi. Kolmas uusi harhaoppi oli vähän tunnettu aposkhistai- tai doksarii-nimillä tunnettujen harhaoppi, joka hylkäsi sakramentit ja pappeuden.
Lalli Leipäjuusto
Hahmo
Plutolainen Leipäjuusto on koko nimeltään Lalli Leonardo Laktoosi Leipäjuusto. Nimensä hän on saanut limburger-juustosta (englanninkielisessä) ja suomeksi samannimisestä juustosta. Hän käyttää naamiota soluttautuakseen maanasukkaiden kanssa. Leipäjuusto on juonikas, kunnianhimoinen, kaksinaamainen ja egoistinen vastustaja. Hän sai tehtäväkseen kerätä luonnonvaroja maapallolta plutolaisille Plutoon mutta helppoa se ei ole, koska Prätkähiiret ovat aina estämässä hänen aikeensa. Leipäjuuston apuri on Professori Nuikki, joka pyysi myös muita vastustajia apuun, joita Leipäjuusto halusi tiettyihin tehtäviin. Hänen toinen apurinsa on Rasvanahka, joka on todella toivoton tapaus. Leipäjuusto on yrittänyt monta vuotta päästä Prätkähiiristä eroon, mutta hän epäonnistui siinä.
Tiedon lähde
Sisältö
'''III. Ortodoksisen uskon tarkka esitys''' — Oikeaoppisen, ortodoksisen kristillisen uskon esitys, joka perustuu varhaisempien kirkkoisien kirjoituksiin. Sen sata lukua tarjoavat kokonaisesityksen Jumalasta, kolminaisuusopista, Kristuksesta ja tämän kahdesta luonnosta, luomakunnasta, ihmisestä ja tämän psykologiasta, sekä itäisen kirkon uskosta. Osa on myöhemmin jaettu neljään kirjaan, ja sitä voidaan pitää idän kirkon ensimmäisenä skolastisena teoksena.
Avantgarde-jazz
Avantgarde-jazz on jazzmusiikin muoto, joka nojaa epäsovinnaisiin melodioihin sekä hyvin vapaamuotoiseen improvisointiin.
Lalli Leipäjuusto
Apulaiset
Leipäjuustolla on kolme vakituista apulaista, joista Professori Nuikki luo hänelle keksintöjä ja auttaa häntä värväämään konnia eri tehtäviä varten. Mutantti on enimmäkseen Nuikin palveluksessa, kuin Leipäjuuston, mutta tarvittaessa auttaa Leipäjuustoa tehtävissä, jotka yleensä ovat ajoneuvon ajamista. Rasvanahka puolestaan toimii ensisijaisesti hiirien tuhoamisessa paikan päällä. Hänellä on myös omat joukkonsa, Hanttapulit, joiden kanssa Rasvanahka pyrkii pääsemään eroon Prätkähiiristä, Leipäjuuston käskystä.
Avantgarde-jazz
Avantgarde-jazzin käsite on osittain päällekkäinen free jazzin kanssa, mutta avantgarde-jazzissa tukeudutaan improvisoinnin lisäksi myös ennalta käsin tehtyihin melodioihin eikä improvisaatiota periaatteessa tarvitse olla lainkaan, ja usein avantgarde jazz lähestyykin klassista avantgarde-taidemusiikkia tai niin kutsuttua third stream -jazzia, missä free jazz on nimensä mukaisesti lähes täysin "vapaata". Improvisointiosuudet ovat molemmissa tyyleissä yleensä yhtä vapaita. Avantgarde-jazz tarkoittaa paremminkin kokeellista ja rajoja rikkomaan pyrkivää lähestymistapaa jazz-musiikkiin kuin varsinaista tyyliä eikä avantgrade-jazzilla ole mitään määriteltävissä olevia tarkempia tunnusmerkkejä.
Avantgarde-jazz syntyi 1950-luvulla. Esimerkiksi Charles Mingus tunnetaan varhaisista avant-gardistisista töistään, kuten yhdessä Max Roachin kanssa 1953 levytetty Percussion discussions. Merkittäviä varhaisia avantgardisteja olivat myös pianistit Sun Ra ja Cecil Taylor. Ehkä tärkein yksittäinen levytys varhaisen avantgarde jazzin kehityksessä oli saksofonisti Ornette Colemanin albumi Shape of Jazz to Come (1959). Coleman oli samalla myös free jazzin pioneeri. Vuonna 1964 julkaistu Eric Dolphyn Out to Lunch on myös avantgarde-jazzin merkkipaaluja samoin kuin John Coltranen monet levytkset, esimerkiksi Impressions (1963), Love Supreme (1965) Ascension (1965) ja Interstellar Space (1967/1974).
Tiedon lähde
Sisältö
Teoksen osista varsinkin kolmas, Ortodoksisen uskon tarkka esitys, julkaistaan usein erillisenä. Se on myös suomennettu ainoana osana teoksesta.
Avantgarde-jazz
Avantgarde-jazz jäi free jazzin tavoin syntyessään marginaaliseen asemaan eikä voinut suosiossa haastaa "valtavirtaa" edustaneita vähemmän kokeellisia jazzin tyylejä. Se on kuitenkin jatkanut olemassaoloaan. Tunnettuja edustajia ovat olleet esimerkiksi 1960-luvulla uransa aloittaneet Anthony Braxton ja Dave Holland. The Art Ensemble of Chicago oli 1970- ja 1980-luvun ajan kenties arvostetuin avantgarde-jazz yhtye, ja se on toiminnassa edelleen.
1970-luvulla Ornette Coleman ja hänen oppilaansa rumpali Ronald Shannon Jackson loivat tyyliä nimeltä "free funk", joka yhdisti funk-tyyppisiä rytmejä avantgarde-jazziin.
Tunnetuin suomalainen tekijä avantgarde-jazzin saralla lienee rumpali ja säveltäjä Edward Vesala Saund and Fury -yhtyeineen. Muita suomalaisia avantgarde-jazzia esittäneitä muusikoita ovat esimerkiksi Juhani Aaltonen, Paroni Paakkunainen, Teppo Hauta-aho, Heikki Sarmanto, Iro Haarla, Raoul Björkenheim, Mikko Innanen, Olavi Louhivuori ja Verneri Pohjola.
Silvia (kirja)
Silvia on Liken julkaisema Kauko Röyhkän kuudes kaunokirjallinen teos. Se ilmestyi vuonna 1997.
Kirjan päähenkilönä on entinen rockmuusikko ja nykyinen kirjailija Alarik Riuttu (oik. Ilari Riuttu), joka seikkailee 90-luvun Helsingissä; sen baareissa ja yksityisbileissä. Riuttu rakastuu nuoreen ja ihmeelliseen Silviaan, joka ei olekaan niin viaton kuin miltä vaikuttaa. Kapuloita Riutun rattaisiin heittävät monet erikoiset hahmot, kuten vanhat bändikaverit ja myös uudet tuttavuudet. Myös median julmuus uhkaa käydä kohtalokkaaksi.
Rock-musiikki, kirjallisuus, rakkaus ja seksi ovat alati läsnä.
Luettelo shakkiavauksista
Tämä on luettelo shakkiavauksista. Luettelossa on kerrottu myös avausten ECO-koodit.
Epätavalliset shakkiavaukset (A00)
Epätavalliset shakkiavaukset ovat avauksia, jossa valkea siirtää ensimmäisellä siirrollaan jotain muuta kuin 1.e4 tai 1.d4. Epätavalliset avaukset voivat kuitenkin muuntua muunlaisiksi avauksiksi. Poikkeuksena epätavallisista avauksista ovat laita-avaukset.
Laita-avaukset
Laita-avauksissa valkea aloittaa muulla kuin keskustasotilaan kaksoisaskeleella. Laita-avaukset eroavat epätavallisista etenkin siinä, että laita-avauksia käytetään myös huipputasolla säännöllisesti.
Puolisuljetut pelit (A40-A99)
Puolisuljetut pelit käsittävät kaikki avaukset, joissa valkea pelaa 1.d4, ja peli jatkuu muilla siirroilla kuin 1...d5. Intialaiset puolustukset ovat oma avausryhmänsä.
ECO-koodit A45-A49 ovat valkean epätavalliset vastaukset avaukseen 1.d4 Rf6.
ECO-koodit A50-A79 ovat avauksille, jotka alkavat 1.d4 Rf6 2.c4, mutta musta ei pelaa 2...e6 tai 2...g6.
Koodit A56-A79 ovat Benoni-puolustuksen eri muunnelmille. Näihin kuuluu myös benkö-gambiitti.
Hollantilainen puolustus (A80-A99)
Hollantilainen puolustus sijoittuu koodeille A80-A99. Epätavalliset jatkot sijoittuvat koodille A80.
Koodit A84-A99 käsittelevät jatkoa 1.d4 f5 2.c4
Pääjatko on: 1.d4 f5 2.c4 Rf6 3.g3
Puoliavoimet pelit (B00-B99), (C00-C19)
Puoliavoimissa peleissä musta vastaa valkean aloitussiirtoon 1.e4 jollain muulla kuin 1...e5. Tärkeimmät vastaukset ovat 1...c5 ja 1...e6. Epätavalliset avaukset ovat koodilla B00.
Sisilialainen puolustus (B20-B99)
Sisilialainen puolustus alkaa yleensä sirroilla 1.e4 c5. Se sijoitetaan koodeille B20-B99. Sisilialaista puolustusta on tutkittu hyvin paljon ja sille on nimetty useita eri muunnelmia, joista merkittävimmät ovat:
Monet muunnelmat muuntuvat helposti toisikseen ja siirtojärjestyksissä esiintyy paljon vaihtelua.
Ranskalainen puolustus (C00-C19)
Ranskalainen puolustus sijoittuu koodeille C00-C19 ja sitä luonnehtivat siirrot 1.e4 e6. Tärkein jatko on 2.d4 d5. Epätavalliset jatko sijoittuvat koodille C00 ja muut koodeille C01-C19.
Avopelit (C20-C99)
Koodit C40-C99 ovat avauksille, joissa esiintyy 1.e4 e5 2.Rf3.
Koodit C50-C59 ovat avauksia, joissa esiintyy 1.e4 e5 2.Rf3 Rc6 3.Lc4. Epätavalliset jatkot ovat koodilla C50.
Espanjalainen peli (C60-C99)
Espanjalainen peli on tutkituin avopeli ja sille on varattu ECO-koodit C60-C99. Sitä luonnehtivat siirrot 1.e4 e5 2.Rf3 Rc6 3.Lb5.
Suljetut pelit (D00-D69)
Suljetut pelit ovat avauksia, joissa siirretään 1.d4 d5. Ne voivat muuntua helposti Grünfeldin puolustukseksi tai intialaisiksi puolustuksiksi. Suljetut pelit sijoitetaan koodeille D00-D69.
Grünfeldin puolustus (D70-D99)
Grünfeldin puolustusta luonnehtivat siirrot 1.d4 Rf6 2.c4 g6 3.Rc3 d5. Avaus sijoitetaan koodeille D70-D99. Varsinaiset Grünfeldin puolustukset ovat koodeilla D80-D99, koodit D70-D79 ovat Grünfeldmaisia avauksia.
Intialaiset puolustukset (E00-E99)
Intialaisia puolustuksia luonnehtivat siirrot 1.d4 Rf6. Puolustukset sijoittuvat koodeille E00-E99.
Systeemit
Avausten lisäksi on joitain systeemejä.
Tswanan kieli
Tswanan kieli (omakielinen nimi: setswana) on bantukieli, jota puhutaan enimmäkseen Botswanassa ja Etelä-Afrikassa.
Kieltä kirjoitetaan latinalaisin aakkosin. Etelä-Afrikassa ja Botswanassa puhuttavien tswanan kielen muotojen välillä on jonkin verran oikeinkirjoitukseen liittyviä eroja. Raamattu käännettiin kokonaisuudessaan tswanaksi ensimmäisen kerran vuonna 1857.
Puhujamäärät ja asema
Kielellä on virallinen asema Botswanassa, jonka asukkaista hieman reilu puolet (1,1 miljoonaa) puhuu sitä. Tswana on myös yksi Etelä-Afrikan 11 virallisesta kielestä.
Kielen katsotaan olevan elinvoimainen. Tswanan lähin sukulaiskieli on sesotho.
Vokaalit
Lähde:
Konsonantit
Lähde:
Ranka (täsmennyssivu)
Ranka voi tarkoittaa ainakin seuraavia asioita:
Orion (tähdistö)
Orion on tähdistö, joka sijaitsee taivaanekvaattorin molemmin puolin Härän, Ison koiran ja Kaksosten välissä. Se näkyy Suomessa iltataivaalla syys- ja maaliskuun välillä ja on yksi helpoimmin tunnistettavista tähdistöistä.
Orionin seitsemän kirkkainta tähteä muodostavat selkeän tiimalasin muotoisen kuvion, jonka muinaiset kreikkalaiset näkivät metsästäjän hahmona. Orion metsästää härkää ison ja pienen koiransa kanssa. Muinaiset egyptiläiset tunsivat Orionin Osiriksena.
Tähdet
Tähdistön kirkkaimmat tähdet ovat Rigel (β Orionis, arabiaksi rijl = jalka) ja Betelgeuze (α Orionis, arabiaksi bet-al-dzauza = metsästäjän olkapää). Nämä sekä Bellatrix (γ Orionis) ja Saiph (κ Orionis) muodostavat suuren nelikulmion, jonka keskellä on niin kutsuttu Orionin vyö. Vyön muodostavat kolme samalla suoralla olevaa kirkasta tähteä, Mintaka (δ Orionis), Alnilam (ε Orionis) ja Alnitak (ζ Orionis). Näitä kolmea tähteä kutsutaan myös kolmeksi kuninkaaksi.
Tähdistön nelikulmion luoteiskulmassa oleva Betelgeuze on punainen jättiläinen ja kehityksensä loppuvaiheessa oleva tähti. Se saattaa milloin tahansa räjähtää supernovana. On myös mahdollista, että tähti on jo räjähtänyt, sillä tieto ehtisi maapallolle asti vasta noin 650 vuoden kuluttua tapahtuneesta. Betelgeuze on puolisäännöllinen muuttuja, jonka kirkkaus vaihtelee epäsäännöllisesti 0,4 ja 1,3 magnitudin välillä. Säännöllistä vaihtelua tähdellä esiintyy kuitenkin tarpeeksi siihen, että sen keskimääräiseksi jaksoksi on laskettu 5,7 vuotta, vaikka muitakin arvoja on esitetty. Betelgeuze on yksi harvoista tähdistä, joiden pinnasta on onnistuttu muodostamaan kuva interferometrian avulla. Vaikka havainnot ovat epävarmoja, niiden perusteella tähden pinnalla näyttää olevan laajoja tähdenpilkkuja, jotka ovat eräs tekijä kirkkauden vaihteluissa.
Orionin tähdistössä sijaitsee myös perustyyppi FU-Orionis -muuttujille. Itse FU Orionis -tähti kirkastuu useiden kuukausien aikana noin 6 magnitudia. Tämän jälkeen tähden kirkkaus pysyy pitkään lähes vakiona tai saattaa vähäisesti laskea. Kyseisen tyypin tähtien arvellaan olevan nuoria sen perusteella, että kaikkien esimerkkien ympäriltä on löytynyt heijastussumuja.
Syvän taivaan kohteet
thumb|left|200px|[[Orionin sumu avaruusteleskooppi Hubblen kuvaamana.]] Tähdistön alueella on runsaasti syvän taivaan kohteita, joista kolme kuuluu Messierin luetteloon. Tunnetuin näistä on Orionin suuri kaasusumu M42, joka sijaitsee Orionin vyön eteläpuolella olevan kolmen tähden muodostaman jonon, Orionin miekan, keskellä. Sen voi nähdä jopa paljain silmin Orionin vyön eteläpuolella olevan kolmen tähden muodostaman jonon keskimmäisen jäsenen ympäriltä heikkona punertavana utuna. Kiikarilla tai pienellä kaukoputkella siitä voi erottaa jo runsaasti yksityiskohtia. Sumun läpimitta näyttää pienellä kaukoputkella olevan noin yksi aste, vaikkakin se on todellisuudessa osa hyvin laajaa pilvimuodostelmaa. Kuumia tähtiä ympäröivä Orionin sumu on HII-alue, joka muodostuu ionisoituneesta vedystä. Sen alueella syntyy uusia tähtiä.
Keskellä Orionin sumua sijaitsee Trapetsina tunnettu θ Orionis, joka on avoin tähtijoukko. Jo pienellä kaukoputkella siitä voi erottaa neljä komponenttia, joista kirkkain on θ1 Orionis C. Myöhemmin joukosta on löydetty useita himmeämpiä tähtiä.
Kapea ja tumma pölyvyöhyke erottaa Orionin sumusta M42 sen pohjoisosan M43. Se on pienempi kirkas pilvi.
Messierin luettelon ainoa heijastussumu M78 on 10 magnitudin kirkkaudella loistavan tähden valoa heijastava kaasusumu. Sumun voi erottaa pienellä kaukoputkella.
Monista kuvista tunnettu Hevosenpääsumu IC 434 on pimeän sumun muodostama pölykieleke sen taka-alalla olevan kirkkaan emissiosumun edessä. Sumu sijaitsee tähden Alnitak (ζ Orionis) lähellä. Sumu on melko pieni ja vaikeasti havaittava, minkä takia sen havaitsemiseen tarvitaan vähintään 20-senttimetrinen kaukoputki.
Orionin tähdistön alueelle levittäytyy useita muitakin himmeitä ja laajoja kaasusumuja.
Kulttuuriset merkitykset
thumb|right|Orionin tähdistö [[Uranometria-tähtikartaston kuvituksessa vuodelta 1661.]]
Kreikkalaisessa tarustossa
Varhaisessa Kreikan mytologiassa Orion on metsästäjä, jota hänen kaksi koiraansa seuraavat. Orionin jaloissa piilottelee riistaeläimen osaa kuvastava jänis. Orionista on kerrottu useita erilaisia taruja, joille yhteistä on useimmin lähinnä taivaan tähdistöksi päätyminen.
Roomalaisessa tarustossa
pienoiskuva|vasen|200px|Orionin tähdistöstä otettu valokuva, jossa näkyy useita kaasusumuja. Kirjailija Hyginuksen mukaan Aristomakhoksen kertomassa Orion alkuperää koskevassa versiossa Jupiter, Neptunus ja Merkurius (kreikkalaisessa taruston Zeus, Poseidon ja Hermes) olivat sattuneet tulemaan yksin asuneen vanhan miehen mökille, jossa vanhus teurasti heille härän ja kohteli vieraita hyvin. Tästä vaikuttuneet jumalat lupasivat miehelle yhden toiveen, jolloin vanhus toivoi vielä saavansa pojan. Jumalat ottivat härän vuodan, johon he heittivät vetensä, minkä jälkeen miehen tuli haudata se maahan yhdeksäksi kuukaudeksi. Ajan kuluttua vuotakääröstä löytyi poika, jolle vanhus antoi nimeksi Urion urinaalisen alkuperän mukaan.
Orion kansanperinteissä
Monet kansat ovat yhdistäneet Orioniin elinkeinonsa. Norjalaiset näkevät siinä kalastajan tai koukun, monet metsästäjäkansat riistaeläimen, eräät Brasilian intiaanit maniokin kuivaustelineen.
Suomessa Orionin tähdistöön on sijoitettu Väinämöisen viikate, Väinämöisen vyö sekä Kalevan miekka. Väinämöisen viikate on Orionin vyöstä ja sen alapuolella sijaitsevien tähtien sekä Orionin sumun muodostamasta rivistä koostuva kuvio, jonka muoto muistuttaa väärävarsiviikatetta. Orionin vyötä on nimitetty myös Kalevan miekaksi ja sen on uskottu iskeneen kalevantulia, sekä Kalevan miekka että kalevantulet nimittäin ilmaantuvat taivaalle vasta öiden pimettyä. Agricolan mukaan Orionin tähteä on kutsuttu myös idäntähdeksi.
Populaarikulttuurissa
Vuonna 1997 ilmestyneessä elokuvassa Men in Black – miehet mustissa viitataan jonkin verran tähdistöön, sillä elokuvassa puhutaan kuvitteellisesta galaksista, joka sijaitsee Orionin vyössä. Galaksia ei elokuvassa löydetä kolmen tähden muodostaman Orionin vyön alueelta, vaan elokuvan Orion-niminen kissa kantaakin galaksia kaulavyössään olevassa riipuksessa.
J. R. R. Tolkien kutsuu Orionia teoksissaan Silmarillion ja Taru sormusten herrasta nimellä Menelmacar, "Taivaan miekkamies". Se ennustaa Túrinin paluuta ja toivoa ihmisille.
Lapinnevan rautatieasema
Lapinnevan rautatieasema on lakkautettu rautatieliikennepaikka Haapamäki–Pori-radalla Pirkanmaalla Parkanon Lapinnevan kylässä.
Lapinnevan laiturivaihde avattiin vuonna 1935 sorakuopan ja turvesuon käyttöön. Asemarakennuksen on suunnitellut arkkitehti Thure Hellström ja se rakennettiin 1933. Liikennepaikan ympäristöön syntyi asutuskeskus, josta ei kuitenkaan muodostunut varsinaista taajamaa.
Lapinneva muutettiin miehittämättömäksi seisakevaihteeksi 26. toukokuuta 1968. Henkilöliikenne lakkautettiin 31. toukokuuta 1981 ja tavaraliikenne vuonna 1999. Liikennepaikka lakkautettiin kokonaan 30. syyskuuta 2021. Asemarakennus on yksityisomistuksessa.
Lähimmät liikennepaikat samalla rataosalla ovat olleet Jokiharjun seisake viisi kilometriä itään Parkanon suuntaan ja Pihnarin seisake kuusi kilometriä länteen Porin suuntaan.
Niittynätkelmä
Niittynätkelmä (Lathyrus pratensis) on keltakukkainen monivuotinen hernekasvi.
Ulkonäkö
Niittynätkelmän rento varsi kasvaa 25–60 cm pitkäksi. Varsi on siipipalteeton ja tavallisesti karvainen. Lehdet ovat yksiparisia ja kärhellisiä. Lehdykät ovat suikeita ja suippoja, korvakkeet ovat isoja ja keihästyvisiä. Niittynätkelmän kukinto on pyöreähkö, 5–12-kukkainen terttu. Yksittäiset kukat ovat huulimaisia ja kirkkaan keltaisia, teriö on kooltaan 10–16 mm. Niittynätkelmä kukkii Suomessa kesä-elokuussa. Kukinnan jälkeen kypsyvät mustat, 2–4 cm pitkät palot. Niittynätkelmä on myrkyllinen laji. Niittynätkelmän kukat muistuttavat hieman keltamaitetta (Lotus corniculatus).
Levinneisyys
Niittynätkelmä kasvaa villinä lähes koko Euroopassa Portugalia ja Espanjan keski- ja eteläosia lukuun ottamatta. Levinneisyysalue ulottuu edelleen Keski-Aasiaan, Kaukasukselle, Lähi-itään ja Turkkiin. Ihmisen mukana laji on levinnyt myös muualle, esimerkiksi Yhdysvaltojen ja Kanadan itäosiin. Suomessa niittynätkelmää voi tavata koko maassa. Lappia lukuun ottamatta laji on varsin yleinen. Suomessa niittynätkelmän katsotaan olevan maan eteläosissa alkuperäinen laji, pohjoisempana muinaistulokas.
Elinympäristö
Niittynätkelmä kasvaa aurinkoisilla niityillä, tienvarsilla, heinäpelloissa ja ruohoisissa metsissä. Lehdissä olevilla kärhillään kasvi tarttuu mihin tahansa tukeen tai omiin varsiinsa muodostaen läpitunkemattomia takkuisia kasvustoja, usein yhdessä hiirenvirnan (Vicia cracca) kanssa.
Käyttö
Niittynätkelmää käytetään rehuna sen valkuaisainepitoisuuden takia. Siitä on myös keitetty teetä käytettäväksi hengitystievaivoihin.
Krasnojarskin aluepiiri
Krasnojarskin aluepiiri on yksi Venäjän federaation suurimmista subjekteista (alue). Se sijaitsee itäisessä Siperiassa Aasiassa ja kattaa valtavan alueen Jeniseijoen molemmin puolin Pohjoiselta jäämereltä Etelä-Siperian vuoristoon asti. Tässä suurelta osin tiettömässä aluepiirissä asuu 2,8 miljoonaa ihmistä.
Maantiede
Aluepiiri rajoittuu pohjoisessa Jäämereen, idässä Sahan tasavaltaan ja Irkutskin alueeseen, etelässä Tuvaan, lounaassa Hakassiaan ja lännessä Kemerovon ja Tomskin alueisiin sekä Hanti-Mansian ja Jamalin Nenetsian autonomisiin piirikuntiin.
Aluepiirin pinta-ala 2,3397 miljoonaa neliökilometriä muodostaa kymmenesosan koko Venäjästä ja on 4,5 kertaa Ranskan tai 6,9 kertaa Suomen kokoinen. Taimyrin niemimaan pohjoispuolella Karanmeren ja Laptevinmeren välissä sijaitseva Severnaja Zemljan saariryhmä kuuluu aluepiiriin.
Ilmasto on mantereinen. Tammikuun keskilämpötila on pohjoisessa −36 °C ja etelässä −18 °C; heinäkuun keskilämpötila vaihtelee noin 13 °C:sta pohjoisessa (joskin Pohjoisen jäämeren äärellä alle 10 °C) ja kohoaa noin 20 °C:een etelässä. Sade tulee pääosin kesäkaudella. Vuotuinen sademäärä vaihtelee pohjoisen 200–300 millimetristä keskiosan ylänköalueen 400–600 millimetriin ja kohoaa 800–1 200 millimetriin Siperian eteläosien vuorten pohjoisrinteillä, mutta eteläosan vuoriston sisäosien valuma-alueilla voi jäädä 250–300 millimetriin.
Maa sulaa roudasta 73–76 päiväksi pohjoisessa (Hatanga, Tura) ja 103–120 päiväksi etelässä (Jeniseisk, Krasnojarsk). Etenkin Nižnjaja Tunguskan (Ala-Tunguska) pohjoispuolella on laajalti ikiroutaa; pintakerroksen kesällä sulaessa sen alapuolinen syvempi maa pysyy jäässä. Kasvillisuusvyöhykkeet ovat pohjoisesta alkaen: arktinen aavikko, tundra, metsätundra, taiga, metsäaro ja aro. Metsissä vallalla ovat lehtikuuset, Podkamennaja Tunguskan (Kivinen Tunguska) eteläpuolella myös männyt, kuusi ja pihta.
Joista merkittävin on Jenisei, jonka tärkeimmät sivuhaarat ovat Tuba, Mana, Kan, Angara, Bolšoi Pit, Podkamennaja Tunguska, Nižnjaja Tunguska, Kureika, Abakan, Sym ja Turuhan. Muita jokia ovat Obin sivujoki Tšulym, Pjasina, Taimyra ja Hatanga, jotka laskevat Jäämereen. Suurimmat järvet ovat Taimyr, Pjasino, Lama, Gubokoje, Keta ja Hantaiskoje.
Historia
Krasnojarskin aluepiiri muodostettiin vuonna 1934. Siihen kytkettiin myös Taimyrin ja Evenkian autonomiset piirikunnat sekä Hakassien autonominen alue. Hakassien autonominen alue kuitenkin irtaantui aluepiiristä vuonna 1991, julistautuessaan Hakassian tasavallaksi. Evenkia ja Taimyr olivat Neuvostoliiton hajoamisen jälkeen tasavertaisia Krasnojarskin aluepiirin kanssa Venäjän federaation hallinnossa 1. tammikuuta 2007 asti, jolloin ne liitettiin Krasnojarskin aluepiiriin.
Väestö
Aluepiirin väkiluku on 2 828 187 (2010) ja väestötiheys 1,22 as/km². Kaupunkilaisia oli 76,3 % väestöstä. Miesten osuus oli 46,6 % ja nasten 53,4 % (2010)
Uskonto
Vuonna 2012 julkaistun, Venäjän uskontoja laajasti kartoittaneen Arena-tutkimuksen mukaan Krasnojarskin aluepiirin asukkaista oli:
Hallinto
Krasnojarskin aluepiiriin kuuluvat myös Taimyrin ja Evenkian autonomiset piirikunnat, jotka olivat vuoteen 2007 asti erillisiä federaation subjekteja (alueita). Aluepiirissä on 44 piiriä ja 17 kaupunkipiiriä. Pääkaupunki on Krasnojarsk. Aluepiiriä johtaa kuvernööri ja paikallishallinnollisen elimen nimi on lakiasäätävä kokous.
Talous
Aluepiirin osuus Venäjän bruttokansantuotteesta oli vuonna 2010 yhteensä 1 050,2 miljardia ruplaa, joka oli 2,8 prosenttia maan kansantuotteesta. Asukasta kohti laskettuna alueella kansantuotetta kerrytettiin 371 300 ruplaa (9 096 EUR) vuonna 2010. Tämä on 142 prosenttia Venäjän keskiarvosta.
Aluepiiriin tärkeimmät teollisuudenalat ovat polttoaine-, metsä- ja kemianteollisuus sekä energiantuotanto ja värimetallurgia. Alueen maanviljely tuottaa leipäviljaa, perunoita ja vihanneksia. Karjataloudessa kasvatetaan maito- ja lihakarjaa, lampaita ja siipikarjaa. Lisäksi on mehiläistenhoitoa.
Liikenneyhteydet...
Durrat
Durrat (Sorghum) on kasvisuku, joka käsittää noin 60 lajia. Suvun tärkein laji on viljelty durra eli kirjodurra (Sorghum bicolor), jota käytetään ihmisten ja kotieläinten ravinnoksi Afrikassa, Intiassa ja Etelä-Amerikassa. Alkujaan durra on kotoisin Afrikasta, missä sen käyttö on edelleen yleisintä. Durra on vehnän, kauran, maissin ja ohran ohella yksi maailman viidestä käytetyimmästä viljasta.
Kentauri
Kentauri (latinaksi Centaurus, genetiivi Centauri) on kirkas ja laaja eteläisen taivaan tähdistö. Se sijaitsee Vesikäärmeen hännän alla, Suden ja Purjeen välissä, ja ympäröi kolmelta suunnalta Etelän ristiä. Tähdistön eteläosan halki kulkee Linnunrata, ja siinä sijaitsee muun muassa kirkas Auringon naapuritähti Rigil Kentaurus sekä kirkkain pallomainen tähtijoukko Omega Centauri. Kentauri ei näy lainkaan Suomessa, sillä tähdistön pohjoisraja on deklinaatio −30, joka nousee eteläisimmässä Suomessa juuri horisontin tasolle.
thumb|200px|left|Kentauri Johannes Heveliuksen Uranographiassa vuodelta 1690. Peilikuva.
Mytologia
Kentaurin tähtikuvio esittää Kreikan mytologian Kheironia, kentauria, joka muista kaltaisistaan poiketen oli viisas ja hyväluonteinen. Hän opetti ihmissankareita, kuten Iasonia ja Heraklesta. Kerran Herakles ampui Kheironia vahingossa myrkkynuolella, ja päästäkseen kivuistaan tämän oli luovuttava kuolemattomuudestaan. Zeus salli Kheironin kuolla ja sijoitti hänet tähtitaivaalle. Myös Jousimiehen tähdistön on usein nähty esittävän Kheironia, vaikkei hänen tunnusmerkkinsä ollutkaan jousi.
Joskus Kentauri on yhdistetty Nuolen tähdistöön, jonka se ampuu kohti Kotkaa. Kotka kidutti Prometheusta, jonka Kheiron pyrki pelastamaan. Kentauri näyttää jahtaavan Suden tähdistöä, joka kulkee sen edellä taivaan kiertyessä.